CELEX: 32018D0115
Language: et
Date: 2018-01-24 00:00:00
Title: Komisjoni rakendusotsus (EL) 2018/115, 24. jaanuar 2018, millega muudetakse komisjoni rakendusotsust (EL) 2016/413 (millega määratakse kindlaks Galileo programmi raames loodud maapealse infrastruktuuri paiknemine, nähakse ette selle toimimiseks vajalikud meetmed ja tunnistatakse kehtetuks rakendusotsus 2012/117/EL) Galileo turvaseirekeskuse asukoha osas (EMPs kohaldatav tekst )

25.1.2018   
            
            
               ET
            
            
               Euroopa Liidu Teataja
            
            
               L 20/14
            
         KOMISJONI RAKENDUSOTSUS (EL) 2018/115,
   24. jaanuar 2018,
   millega muudetakse komisjoni rakendusotsust (EL) 2016/413 (millega määratakse kindlaks Galileo programmi raames loodud maapealse infrastruktuuri paiknemine, nähakse ette selle toimimiseks vajalikud meetmed ja tunnistatakse kehtetuks rakendusotsus 2012/117/EL) Galileo turvaseirekeskuse asukoha osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. detsembri 2013. aasta määrust (EL) nr 1285/2013 Euroopa satelliitnavigatsioonisüsteemide rajamise ja kasutamise kohta, millega tunnistatakse kehtetuks nõukogu määrus (EÜ) nr 876/2002 ning Euroopa Parlamendi ja nõukogu määrus (EÜ) nr 683/2008, (1) eriti selle artikli 12 lõike 3 punkti c,
   ning arvestades järgmist:
   
               (1)
            
            
               Komisjoni rakendusotsuse (EL) 2016/413 (2) lisas on nähtud ette, et Galileo turvaseirekeskus on dubleeritud ja et selle rajamine toimub etapiviisiliselt Prantsusmaal ja Ühendkuningriigis.
            
         
               (2)
            
            
               29. märtsil 2017 teatas Ühendkuningriik Euroopa Liidu lepingu artikli 50 alusel Euroopa Ülemkogule oma kavatsusest liidust lahkuda. Galileo turvaseirekeskus peaks aga liidu ja selle liikmesriikide julgeolekuga seotud põhjustel asuma liidu liikmesriigi territooriumil, võttes arvesse eelkõige salastatud teabe kaitse eeskirju ning krüpteerimisseadmete ja PRS-tehnoloogia eksportimise piiranguid.
            
         
               (3)
            
            
               Suunistes, mille Euroopa Ülemkogu võttis vastu 29. aprillil 2017 pärast Ühendkuningriigi teate saamist, on märgitud, et Ühendkuningriigis paiknevate liidu rajatiste tulevase asukoha küsimus tuleks lahendada kiiresti ja et nende üleviimist on vaja hõlbustada. Seepärast on oluline näha viivitamata ette Ühendkuningriigis asuva Galileo turvaseirekeskuse üleviimine liidu muu liikmesriigi territooriumile.
            
         
               (4)
            
            
               Sellest tulenevalt algatas komisjon määruse (EL) nr 1285/2013 artikli 12 alusel avatud ja läbipaistva valikumenetluse seni Ühendkuningriigis paiknenud Galileo turvaseirekeskusele uue asukoha leidmiseks. Sellel menetlusel oli kaks etappi: esimeses kutsus komisjon liikmesriike üles väljendama huvi, teises paluti kandideerivatel liikmesriikidel esitada üksikasjalikud ettepanekud.
            
         
               (5)
            
            
               Hindamise lõpuks oli selge, et Hispaania ettepanek oli hindamiskriteeriumide põhjal parim, võttes arvesse kavandatud tehnilise lahenduse sobivust rajatiste kasutuselevõtuks ja keskuse toimimiseks hädavajalike teenuste osutamiseks, riskide, eelkõige turvalisuse ja ajaliste piirangutega seotud riskide kindlaksmääramise ja juhtimise täpsust, komisjoniga sõlmitava keskuse rajamise lepingu tingimuste ja lisaõiguste andmise heakskiitmist Hispaania poolt, keskuse ehitus- ja tegevuskulude kirjelduse üksikasjalikkuse ja läbipaistvuse määra ning ettepaneku soodsaid finantstingimusi liidu eelarve seisukohast. Järelikult on asjakohane valida välja Hispaania ettepanek.
            
         
               (6)
            
            
               Piiratud rajatistega keskus tuleks luua 2018. aasta märtsis, et võimalikult kiiresti oleks olemas Prantsusmaal paikneva põhikeskuse tugikeskus, keskus peaks täielikult valmima aga 2019. aasta märtsis. Hispaaniaga tuleks sõlmida ka keskuse rajamise leping.
            
         
               (7)
            
            
               Rakendusotsuse (EL) 2016/413 lisa tuleks vastavalt muuta.
            
         
               (8)
            
            
               Rakendusotsuse (EL) 2016/413 lisa tuleks muuta ka selleks, et võtta arvesse asjaolu, et Prantsusmaal paikneva Galileo turvaseirekeskuse rajamine jõudis 2017. aastal lõpule.
            
         
               (9)
            
            
               Käesoleva otsusega ettenähtud meetmed on kooskõlas määruse (EL) nr 1285/2013 artikli 36 lõike 1 alusel loodud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse (EL) 2016/413 lisa veerus „Rajatise asukoht ja selle toimimise tagamiseks vajalikud meetmed“ asendatakse Galileo turvaseirekeskust käsitleval real laused „Galileo dubleeritud turvakeskuse rajamine toimub etapiviisiliselt Prantsusmaal ja Ühendkuningriigis. Keskuse rajamist alustati 2013. aastal ning see peaks valmima 2017. aastal. Sellega seoses kirjutati 2013. aastal alla lepingule Prantsusmaa ja Ühendkuningriigiga.“ järgmiste lausetega: „Galileo dubleeritud turvaseirekeskuse rajamine toimub Prantsusmaal ja Hispaanias. Sellega seoses kirjutati 2013. aastal alla lepingule Prantsusmaaga ja keskus valmis seal 2017. aastal. Hispaanias alustatakse keskuse rajamist piiratud rajatistest 2018. aasta märtsis ja täiesti valmis peaks see saama 2019. aasta märtsis. Sellega seoses tuleks 2018. aastal kirjutada alla lepingule Hispaaniaga.“
   Artikkel 2
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 24. jaanuar 2018
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 347, 20.12.2013, lk 1.
   
      (2)  Komisjoni 18. märtsi 2016. aasta rakendusotsus (EL) 2016/413, millega määratakse kindlaks Galileo programmi raames loodud maapealse infrastruktuuri paiknemine, nähakse ette selle toimimiseks vajalikud meetmed ja tunnistatakse kehtetuks rakendusotsus 2012/117/EL (ELT L 74, 19.3.2016, lk 45).